જેએનયુના પ્રોફેસર વિશ્વજિત ધારે કહ્યું હતું કે દેશમાં એફડીઆઈ અર્થતંત્રની સ્થિતિનો ચિતાર આપે છે. છેલ્લાં કેટલાક વર્ષોમાં સ્થાનિક રોકાણનો દર ઘટ્યો છે અને હવે એફડીઆઈ પણ ઘટી રહ્યું છે. અન્કટાડ(UNCTAD)ના રિપોટમાં પણ કહેવાયું છે કે ભારતમાં વિદેશી સીધું રોકાણ ૨૦૧૭માં ૪૦ અબજ ડોલર થયું હતું, જે ૨૦૧૬માં ૪૪ અબજ ડોલર હતું. જોકે ભારતમાં અને દક્ષિણ એશિયામાં એફડીઆઈનો મુખ્ય સ્રોત એવો નાણાકીય પ્રવાહ પાછો ખેંચાવાનું પ્રમાણ બમણાથી પણ વધારે થઈને ૧૧ અબજ ડોલર થઈ ગયું હતું. અંકડાટના મહામંત્રી મુખિસા કિટુયીએ કહ્યું હતું કે ઘટતું એફડીઆઈ અને વૈશ્વિક વેલ્યુ ચેઈનમાં નરમાઈ એ વિકાસશીલ દેશો સહિત સમગ્ર વિશ્વના નીતિ ઘડવૈયાઓ માટે મોટી ચિંતાનો વિષય છે. ભારતીય ઈક્વિટી માર્કેટમાં ૨૦૧૭-૧૮માં ૪૪.૮ અબજ ડોલર ઠલવાયા હાત, જે કોઈપણ નાણાકીય વર્ષમાં અત્યાર સુધીમાં સૌથી વધારે છે. ઉલ્લેખનીય છે કે ભારતમાં આગામી સમયમાં ઈન્ફ્રાસ્ટ્રક્ચર સહિતના ક્ષેત્રોમાં વૃદ્ધિ માટે એફડીઆઈ ખૂબજ મહત્વનું છે.